***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΙΡΛΑΝΔΙΑ – ΣΚΩΤΙΑ**

**Δουβλίνο - Λόφος του Κάσελ – Κορκ – Κόμπ - Μπέλφαστ – Γλασκώβη - Λοχ Λόμοντ- Φορτ Γουίλιαμ – Λόχ Νές –**

 **Ίνβερνες – Άβιεμορ - Κάστρο Μπλερ – Πιτλοχρυ – Εδιμβούργο – (προαιρετική εκδρομή στο κάστρο Στέρλινγκ)**

|  |
| --- |
| Ένα θαυμάσιο οδοιπορικό στην Ιρλανδία και στη Σκωτία, μια αξέχαστη εμπειρία γεμάτη φυσική ομορφιά, ιστορία, και παραδόσεις. Κάθε χώρα έχει τον δικό της ξεχωριστό χαρακτήρα, συνδυάζοντας το καταπράσινο τοπίο της Ιρλανδίας με τις εντυπωσιακές παλιάς αρχιτεκτονικής πόλεις της Σκωτίας.Στην άκρη της ηπείρου μας, αυτά τα απρόσιτα εδάφη, όπου η ζωή δεν ήταν πάντα εύκολη φιλοξενούν δύο ζεστά έθνη με παροιμιώδη φιλοξενία και βαθιές ρίζες στην κέλτικη παράδοση. Η Ιρλανδία και η Σκωτία έχουν πολλά κοινά χαρακτηριστικά, τόσο στην ιστορία και τον πολιτισμό όσο και στη γεωγραφία και τις παραδόσεις τους. Με πλούσια μυθολογία, τέχνη και μουσική, εντυπωσιακά φυσικά τοπία, με καταπράσινες εκτάσεις, λίμνες και βουνά, επιβλητικά μεσαιωνικά κάστρα και αγάπη για την αφήγηση ιστοριών και τη διατήρηση των παραδόσεών μοιράζονται μια βαθιά κέλτικη κληρονομιά που θα μας ταξιδέψει σε έναν κόσμο όπου η φαντασία συναντά την πραγματικότητα. Ταξιδέψτε μαζί μας στην Ιρλανδία και στη Σκωτία |

**8 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **16/07** | **23/07** |

**1η ημέρα: ΠΑΤΡΑ – ΑΘΗΝΑ – ΔΟΥΒΛΙΝΟ**

Συγκέντρωση των εκδρομέων στις 02:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος

Απευθείας πτήση με την Aegean για την εντυπωσιακή πρωτεύουσα της Ιρλανδίας. Άφιξη στο Δουβλίνο στις 10:00 τοπική ώρα, παραλαβή αποσκευών, επιβίβαση στο λεωφορείο και χωρίς να χάσουμε χρόνο αναχωρούμε για πανοραμική περιήγηση του Δουβλίνου. Στη βόρεια πλευρά του ποταμού Liffey θα δούμε την πλατεία Parnell, την πινακοθήκη μοντέρνας τέχνης, το πάρκο της Μνήμης, τη μεγάλη οδό O'Connell με το Ταχυδρομείο και πληθώρα μνημείων, μεταξύ των οποίων η «Λόγχη του Δουβλίνου» ή «Μνημείο του Φωτός». Στη συνέχεια, θα θαυμάσουμε κτίρια όπως το Τελωνείο, το Δικαστικό Μέγαρο και τις πολύ ενδιαφέρουσες γέφυρες πάνω στον ποταμό Liffey. Στη νότια πλευρά του ποταμού, θα δούμε τους δύο προτεσταντικούς καθεδρικούς ναούς του Αγίου Πατρικίου και του Χριστού, το Κάστρο του Δουβλίνου και τις εγκαταστάσεις της περίφημης ζυθοποιίας Guinness. Στη συνέχεια, θα επισκεφθούμε το τεράστιας έκτασης πάρκο του Φοίνικος, όπου βρίσκεται και η προεδρική κατοικία. Ακολούθως, θα μεταβούμε στις συνοικίες της Γεωργιανής περιόδου του 18ου αιώνα με τις κομψές πλατείες και κτίρια όπου θα αφήσουμε το λεωφορείο για να συνεχίσουμε πεζή στο περίφημο πανεπιστήμιο Trinity. Πολύ κοντά βρίσκεται το εθνικό μουσείο, η πινακοθήκη του Δουβλίνου, η εμπορική οδός Grafton και η περιοχή Temple Bar. Μεταφορά στο ξενοδοχείο, τακτοποίηση στα δωμάτια και διανυκτέρευση στο Δουβλίνο.

**2η ημέρα: ΔΟΥΒΛΙΝΟ (Λόφος του ΚΑΣΕΛ – ΚΟΡΚ – ΚΟΜΠ)**

Πρωινό και στη συνέχεια αναχώρηση με προορισμό την κομητεία Κορκ. Πρώτος σταθμός στο ταξίδι μας ο Βράχος του Κάσελ. To πιθανώς πιο πολυφωτογραφημένο μνημείο στην Ιρλανδία, ένα από τα πιο σημαντικά αξιοθέατα της χώρας το οποίο συνδέεται με πολλούς τοπικούς θρύλους. Θα θαυμάσουμε τον κυκλικό Πύργο, τον μεσαιωνικό Καθεδρικό Ναό, το Παρεκκλήσι και το μεσαιωνικό νεκροταφείο με τους κελτικούς σταυρούς. Στη συνέχεια αναχώρηση για την πόλη Κορκ, τη δεύτερη μεγαλύτερη πόλη της Ιρλανδίας και Ευρωπαϊκή Πολιτιστική Πρωτεύουσα του 2005. Θα περιηγηθούμε και θα εξερευνήσουμε την πόλη με τα πολυάριθμα κανάλια, τα στενά δρομάκια και τις γραφικές προκυμαίες που βρίσκονται στα βόρεια και νότια του ποταμού Λι που τη διασχίζει. Πολύ κοντά στο Cork βρίσκεται η μικρή πόλη Cobh, συνυφασμένη με την ναυπηγική τέχνη και τη ναυσιπλοΐα, πολύ γραφική, που ονομαζόταν ως την ανεξαρτητοποίηση της Ιρλανδίας Queenstown. Το Cobh ήταν το τελευταίο ευρωπαϊκό λιμάνι που έπιασε στο παρθενικό του ταξίδι ο Τιτανικός το 1912, πριν τη βυθιση του, ενώ το 1916 στο Cobh μεταφέρθηκαν οι σοροί και οι επιζώντες του Lusitania, του υπερωκεανίου που βυθίστηκε από γερμανικό υποβρύχιο νότια της Ιρλανδίας, και που η βύθιση του αποτέλεσε την αφορμή εισόδου των ΗΠΑ στον Α΄ Παγκόσμιο Πόλεμο. Αργά το απόγευμα μετάβαση στο Δουβλίνο και διανυκτέρευση.

**3η ημέρα: ΔΟΥΒΛΙΝΟ – ΜΠΕΛΦΑΣΤ – ΓΛΑΣΚΩΒΗ**

Μετά το πρωινό αναχώρηση για το Μπέλφαστ, την πρωτεύουσα και μεγαλύτερη πόλη της Βόρειας Ιρλανδίας, η οποία αποτελεί μέρος του Ηνωμένου Βασιλείου. Θα ξεκινήσουμε αμέσως τη γνωριμία μας με την πολυτάραχη πόλη του Μπέλφαστ που κατάφερε μετά από 30 χρόνια αναταραχών να μεταμορφωθεί σε πραγματική πόλη-έκπληξη. Θα περιηγηθούμε στο κέντρο της πόλης απολαμβάνοντας τα αξιοθέατα της όπως το Δημοτικό Μέγαρο, τη βιβλιοθήκη Λίνεν Χολ, το περίφημο κτίριο της Όπερας του Μπέλφαστ, το Πανεπιστήμιο Κουίνς , τον Καθεδρικό της Αγίας Άννας , το κεκλιμένο πύργο του ρολογιού αφιερωμένο στον πρίγκιπα Αλβέρτο και το λιμάνι στο οποίο ναυπηγήθηκε ο Τιτανικός. Μεταφορά στο λιμάνι, επιβίβαση στο πλοίο και αναχώρηση για το Κέρνρυαν. Αφού διασχίσουμε την Ιρλανδική θάλασσα θα επιβιβαστούμε στο λεωφορείο και θα αναχωρήσουμε για την Γλασκώβη το περίφημο πάλαι ποτέ ναυπηγικό κέντρο της Σκωτίας. Από το λεωφορείο μας θα δούμε τα σημαντικότερα αξιοθέατά της πόλης όπως την πλατεία Τζώρτζ με τα επιβλητικά της Βικτωριανά κτίρια , το κτίριο του πανεπιστημίου και κάποιες σύγχρονες αρχιτεκτονικές όψεις της Γλασκώβης του 21ου αιώνα . Μεταφορά στο ξενοδοχείο, τακτοποίηση στα δωμάτια και διανυκτέρευση στη Γλασκώβη.

**4η ημέρα: ΓΛΑΣΚΩΒΗ – ΛΟΧ ΛΟΜΟΝΤ – ΦΟΡΤ ΓΟΥΙΛΙΑΜ – ΛΟΧ ΝΕΣ – ΙΝΒΕΡΝΕΣ – ΑΒΙΕΜΟΡ**

Μετά το πρωινό αναχώρηση για την δυτική ακτή της Σκωτίας, με τα εκπληκτικά τοπία στη διαδρομή. Πρώτος σταθμός μας, το χωριό Λας, στις όχθες της ομορφότερης λίμνης της Σκωτίας Λοχ Λόμοντ. Περνώντας μέσα από το θεαματικό φαράγγι του Γκλένκοου θα θαυμάσουμε την άγρια φύση των Χάιλαντς και θα φτάσουμε στο γραφικό ψαροχώρι Φορτ Γουίλιαμ, στους πρόποδες του βουνού Μπεν Νέβις, την ψηλότερη κορυφή της Σκωτίας. Ακολουθώντας τη διαδρομή του «Καλυδωνίου Καναλιού», όπου θα δούμε πως λειτουργούν οι αναβαθμίδες του Καναλιού θα αρχίσουμε να κινούμαστε προς τον βορρά όπου θα συναντήσουμε την γνωστή σε όλους λίμνη Λοχ Νες. Αφού σχηματίσουμε τη δική μας άποψη ως προς το θρυλούμενο «τέρας» της λίμνης Θα συνεχίσουμε προς το Ινβερνές την πρωτεύουσα των Χάιλαντς. Μετά από την περιήγηση μας και γνωριμία με την πόλη Θα συνεχίσουμε με προορισμό το Αβιεμορ στην καρδιά του εθνικού πάρκου Κερνγκορν. Η πόλη είναι δημοφιλής για σκι και άλλα χειμερινά σπορ, καθώς και για πεζοπορία στα βουνά Cairngorm. Άφιξη στο ξενοδοχείο μας, τακτοποίηση στα δωμάτια και διανυκτέρευση στο Αβιεμορ.

**5η ημέρα: ΑΒΙΕΜΟΡ – Κάστρο ΜΠΛΕΡ – ΠΙΤΛΟΧΡΥ – ΕΔΙΜΒΟΥΡΓΟ**

Πρωινό στο ξενοδοχείο και αναχώρηση για ένα από τα πλέον αξιόλογα κάστρα της Σκωτίας, το περίφημο κάστρο Μπλερ Άθολ στην ομώνυμη περιοχή. Το κάστρο εντυπωσιάζει τόσο σαν εικόνα όσο και σαν ιστορία. Σε στρατηγική θέση από το 1269 φιλοξενεί την οικογένεια των Άθολ με το μοναδικό στην Ευρώπη ιδιωτικό στρατό «Χαϊλάντερς του Άθολ». Στη συνέχεια θα αναχωρήσουμε για το γραφικό χωριό Πιτλοχρυ που είναι γνωστό για τα αποστακτήρια ουίσκι που φιλοξενεί όπως και για την καλλιέργεια της καφέ πέστροφας. Θα έχουμε χρόνο να γευματίσουμε αλλά και να επισκεφθούμε παραδοσιακό σκωτσέζικο αποστακτήριο του «νερού της ζωής». Αναχώρηση για τον τελικό μας σταθμό την πρωτεύουσα της Σκωτίας, το Εδιμβούργο. Μεταφορά στο ξενοδοχείο, τακτοποίηση στα δωμάτια και διανυκτέρευση στο Εδιμβούργο.

**6η ημέρα: ΕΔΙΜΒΟΥΡΓΟ**

Μετά το πρωινό αναχώρηση για την περιήγηση της πόλης του Εδιμβούργου , της «Αθήνας του Βορρά» όπως την αποκαλούν. Θα ξεκινήσουμε από την νέα πόλη Γεωργιανής εποχής , μέσα από τις κομψές οδούς και ημισεληνους της για να θαυμάσουμε την υπέροχη αυτή αρχιτεκτονική και να ακούσουμε τις ιστορίες αυτών που έζησαν και βασίλευσαν εκεί. Έπειτα θα οδηγηθούμε στο λόφο Κάρλτον, από όπου θα έχουμε μια πανοραμική και καλύτερη άποψη της πόλης του Εδιμβούργου. Θα κατηφορίσουμε για να βρεθούμε στο παλάτι του Χόλιρουντ, την επίσημη κατοικία της Βασίλισσας στην Σκωτία. Θα συνεχίσουμε δια μέσου του ιστορικού Βασιλικού Μιλίου της παλιάς πόλης και από αξιοθέατα όπως το Τόλμπουθ, την οικία του Τζον Νοξ , τον καθεδρικό του Αγίου Τζάιλς και πολλά άλλα ώσπου θα καταλήξουμε στο κάστρο του Εδιμβούργου το οποίο και θα επισκεφτούμε για να δούμε τα κοσμήματα του Στέμματος. Μετά το τέλος της ξενάγησής μας είμαστε ελεύθεροι να περπατήσουμε στην Πρίνσες Στριτ , εμπορικό δρόμο της νέας πόλης με τα καταστήματα και την υπέροχη θέα της παλιάς πόλης. Μεταφορά στο ξενοδοχείο και διανυκτέρευση στο Εδιμβούργο. Το βράδυ υπάρχει δυνατότητα να παρακολουθήσετε προαιρετικά μία σκωτσέζικη βραδιά με γκάιντες και παραδοσιακούς χορούς με τις ανάλογες τοπικές ενδυμασίες.

**7η ημέρα: ΕΔΙΜΒΟΥΡΓΟ (Προαιρετική εκδρομή στο Κάστρο Στέρλινγκ)**

Πρωινό και σήμερα έχετε ελεύθερη ημέρα. Αξίζει να περπατήσετε το βασιλικό μίλι. Η μεγάλη «φλέβα» της παλιάς πόλης, το Royal Mile είναι μία διαδρομή που ενώνει τέσσερις δρόμους, για να οδηγήσει τα βήματά μας από χαμηλά στο Κοινοβούλιο της Σκωτίας μέχρι την κορυφή, το Κάστρο του Εδιμβούργου. Και στο ενδιάμεσο… πολλά κι ενδιαφέροντα: Υπόγειες pub, μικρομάγαζα με σουβενίρ, μικρά μουσεία, στενάκια με hipster καταστήματα και στο μέσο περίπου της διαδρομής, ο Καθεδρικός του St Giles. Οι ντόπιοι τον αποκαλούν High Kirk – θα τον ξεχωρίσετε από το τρομακτικό του ύψος, τα υπέροχα βιτρώ και, στο εσωτερικό του, τα μνημεία εκατοντάδων επιφανών Σκωτσέζων.

Εναλλακτικά ελάτε μαζί μας σε μια προαιρετική επίσκεψη στο κάστρο Στέρλινγκ. Το Κάστρο που βρίσκεται κοντά στην ομώνυμη πόλη, είναι ένα από τα μεγαλύτερα και πιο σημαντικά κάστρα στη Σκωτία, τόσο από ιστορική, όσο και από αρχιτεκτονική άποψη. Είναι τοποθετημένο στην κορυφή του Λόφου του Κάστρου, έναν απόκρημνο βράχο που αποτελεί μέρος του οροπεδίου του Στέρλινγκ. Η στρατηγική του θέση το έχει κάνει σημαντικό οχυρό από την αρχαιότητα ενώ τα περισσότερα από τα κύρια κτίρια του κάστρου χρονολογούνται από τον 15ο & 16ο αιώνα. Αρκετοί Σκωτσέζοι Βασιλείς και Βασίλισσες έχουν στεφθεί στο Στέρλινγκ, μεταξύ αυτών και η Μαρία Στιούαρτ το 1542, ενώ άλλοι γεννήθηκαν ή πέθαναν εκεί. Το κάστρο πολιορκήθηκε τουλάχιστον οκτώ φορές, συμπεριλαμβανομένων αρκετών κατά τη διάρκεια των Πολέμων για την Ανεξαρτησία της Σκωτίας και σήμερα είναι αναγνωρισμένο ως αρχαίο μνημείο και τουριστικό αξιοθέατο που το διαχειρίζεται η Υπηρεσία της Ιστορικής Σκωτίας.

Το Εδιμβούργο είναι ιδιαίτερα γνωστό για το ομώνυμο φεστιβάλ του, που ξεκίνησε το 1947 και που αποτελείται από μια σειρά γεγονότων που πραγματοποιούνται κάθε χρόνο από τα τέλη Ιουλίου μέχρι τις αρχές του Σεπτέμβρη. Στο πρόγραμμά του περιλαμβάνει θεατρικές παραγωγές και μουσικές παραστάσεις υψηλού κύρους, φιλοξενώντας παγκοσμίως γνωστούς συνθέτες, μαέστρους και ορχήστρες. Μην παραλείψετε να παρακολουθήσετε κάποια από αυτές εάν υπάρξουν διαθέσιμα εισιτήρια. Το Εδιμβούργο ακόμη έχει μεγάλο αριθμό νυχτερινών κέντρων, μπυραριών και εστιατορίων. Οι περιοχές του Εδιμβούργου που παραδοσιακά είχαν πιο έντονη νυχτερινή ζωή είναι η Λόθιαν Ρόουντ, η Γκράσμαρκετ και η συνέχεια της, η Κάνον Γκειτ, στην παλιά πόλη. Τα τελευταία χρόνια ωστόσο ανερχόμενες περιοχές γνωστές για τη νυχτερινή τους ζωντάνια είναι η Τζόρτζ Στριτ στη νέα πόλη καθώς επίσης και η περιοχή δίπλα στη θάλασσα στο Λιθ.

**8η ημέρα: ΡΙΓΑ – ΑΘΗΝΑ – ΠΑΤΡΑ**

Πρωινό και αναχώρηση για το αεροδρόμιο του Εδιμβούργου για την πτήση επιστροφής μας. Άφιξη στην Αθήνα και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking έως 15/05** | **Κανονική Τιμή από 16/05** |
| Τιμή σε δίκλινο | 1.975 € | 2.725 € |
| Τιμή σε μονόκλινο | 2.075 € | 2.825 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια Αθήνα - Δουβλίνο και Εδιμβούργο - Αθήνα με προγραμματισμένες πτήσεις της Aegean Airlines
* Αποσκευές : Μια παραδοτέα αποσκευή 23 κιλών, 1 χειραποσκευή 8 κιλών και ένα προσωπικό αντικείμενο.
* Δυο (2) διαν/σεις στο Δουβλίνο στο ξενοδοχείο Dublin One 4\*
* Μια (1) διαν/ση στη Γλασκώβη στο ξενοδοχείο Millennium 4\* ή Νovotel Centre 4\*
* Μια (1) διάν/ση στο Αβιεμορ στο ξενοδοχείο Coylumbridge 4\*
* Τρεις (3) διαν/σεις στο Εδιμβούργο στο ξενοδοχείο Yotel 4\*
* Πρωινό σε μπουφέ καθημερινά στο ξενοδοχείο
* Μεταφορές - περιηγήσεις και εκδρομές με πούλμαν σύμφωνα με το πρόγραμμα
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Εισιτήρια πλοίου για το δρομολόγιο Belfast - Cairnryan
* Έμπειρος συνοδός εκδρομής καθ όλη την διάρκεια της παραμονής σας στην Ιρλανδία και την Σκωτία
* Ασφάλεια αστικής ευθύνης
* **Φόροι αεροδρομίων**

**ΔΕΝ ΠΕΡΙΛΑΜΒΑΝΟΝΤΑΙ:**

* Εκδρομή στο κάστρο Στέρλινγκ – ενήλικας 60 € - παιδί έως 12 ετών 40 €
* Είσοδοι σε αξιοθέατα
* **Rock of Cashel** : ενήλικας 8 € / άνω των 65 ετών 6 € & παιδιά έως 12ετών 4 € το άτομο
* **Blair Castle Gardens – Highlands:** ενήλικας & άνω των 65 ετών GBP 10,50 & παιδιά έως 5-16 ετών GBP 7,25 € το άτομο
* **Edinburgh Castle:** ενήλικας GBP 21,50 / άνω των 65 ετών GBP 17 & παιδιά έως 07-15ετών GBP 13 το άτομο
* Είσοδος e-TA: 20 € (πληρωτέα στο γραφείο)
* Διελεύσεις - checkpoint  ενήλικας 46,50 € / άνω των 65 ετών 39 € & παιδιά έως 12ετών 28,50 € το άτομο (πληρωτέα στο εξωτερικό)
* Whispers, ακουστικά ξεναγήσεων

**ΠΤΗΣΕΙΣ – AEGEAN**

ΑΘΗΝΑ – ΔΟΥΒΛΙΝΟ: 15:05 – 18:20

ΕΔΙΜΒΟΥΡΓΟ – ΑΘΗΝΑ: 09:35 – 15:35

**ΣΗΜΕΙΩΣΕΙΣ:**

* Προκαταβολή για κράτηση θέσης: 500 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 01/07
* **Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: διαβατήριο με 6μηνη ισχύ και e-TA (αναγράφονται παρακάτω λεπτομέρειες).**
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.

**Ταξιδιωτικά έγγραφα: Απαραίτητο διαβατήριο & e-TA,**

**που έχει τεθεί σε εφαρμογή από 27/11/2024 για την είσοδο στο Ηνωμένο Βασίλειο και Βόρεια Ιρλανδία**

**e-TA**

Από **27/11/2024**, τίθεται σε εφαρμογή το σύστημα e-TA για την είσοδο στο Ηνωμένο Βασίλειο και Βόρεια Ιρλανδία. Η εφαρμογή του νέου συστήματος θα γίνει σε δύο φάσεις, με την πρώτη να έχει ήδη αρχίσει να εφαρμόζεται.

Κατά την **1η φάση**, οι κάτοχοι διαβατηρίων των παρακάτω χωρών, που πρόκειται να ταξιδέψουν στο Ην. Βασίλειο από την **08/01/2025** και μετά, θα πρέπει να κάνουν αίτηση για e-TA από εδώ και στο εξής, ώστε να τους επιτραπεί η είσοδος:

|  |  |  |
| --- | --- | --- |
| **Antigua and Barbuda** | **Israel** | **Paraguay** |
| **Argentina** | **Japan** | **Peru** |
| **Australia** | **Kiribati** | **Samoa** |
| **The Bahamas** | **Macao Special Administrative Region** | **Seychelles** |
| **Barbados** | **Malaysia** | **Singapore** |
| **Belize** | **Maldives** | **Solomon Islands** |
| **Botswana** | **Marshall Islands** | **South Korea** |
| **Brazil** | **Mauritius** | **St Kitts and Nevis** |
| **Brunei** | **Mexico** | **St Lucia** |
| **Canada** | **Federated States of Micronesia** | **St Vincent and the Grenadines** |
| **Chile** | **Nauru** | **Taiwan** |
| **Costa Rica** | **New Zealand** | **Tonga** |
| **Grenada** | **Nicaragua** | **Trinidad and Tobago** |
| **Guatemala** | **Palau** | **Tuvalu** |
| **Guyana** | **Panama** | **United States** |
| **Hong Kong Special Administrative Region** | **Papua New Guinea** | **Uruguay** |

Κατά την **2η φάση**, οι κάτοχοι διαβατηρίων των παρακάτω χωρών, που πρόκειται να ταξιδέψουν στο Ην. Βασίλειο από τις **02/04/2025** και μετά, θα μπορούν να κάνουν αίτηση για e-TA, μετά την **05/03/2025**:

|  |  |  |
| --- | --- | --- |
| **Andorra** | **Iceland** | **Slovakia** |
| **Austria** | **Italy** | **Slovenia** |
| **Belgium** | **Latvia** | **Spain** |
| **Bulgaria** | **Liechtenstein** | **Sweden** |
| **Croatia** | **Lithuania** | **Switzerland** |
| **Cyprus** | **Luxembourg** | **Vatican City** |
| **Czechia** | **Malta** |   |
| **Denmark** | **Monaco** |   |
| **Estonia** | **Netherlands** |   |
| **Finland** | **Norway** |   |
| **France** | **Poland** |   |
| **Germany** | **Portugal** |   |
| **Greece** | **Romania** |   |
| **Hungary** | **San Marino** |   |

**Η e-TA έχει ισχύ για 2 χρόνια,** κατά την οποία ο κάτοχός της μπορεί να εισέλθει και να εξέλθει από το Ηνωμένο Βασίλειο όσες φορές θέλει.

Χρειάζονται **τρεις εργάσιμες μέρες** για την έγκριση της e-TA, αλλά κάποιες φορές μπορεί να χρειαστούν και παραπάνω μέρες. Οπότε είναι σημαντικό **να έχουμε ΟΛΑ τα έγγραφα αρκετά νωρίς,** διότι το γραφείο μας θα αναλαμβάνει τη διεκπεραίωση των e-TA για εσάς

Επισυνάπτουμε οδηγίες και προδιαγραφές για όσους επιθυμούν να ταξιδέψουν στο Ηνωμένο Βασίλειο, κατά τις ημερομηνίες που προαναφέραμε.

Σημείωση:  στο link **https://uk-eta.com/uk-eta-faq/** θα βρείτε όλες τις πληροφορίες σχετικά με το νέο σύστημα e-TA του Ην. Βασιλείου.